Vuonna 2021 Schaffer nousi otsikoihin, sillä hän oli yksi Yhdysvaltain kongressitalon valtaukseen osallistuneista. Yhdysvaltain presidentinvaalit 2020 hävinneen presidentti Donald Trumpin kannattajat tunkeutuivat väkivalloin kongressirakennukseen 6. tammikuuta vaatien vaalituloksen hylkäystä ja Trumpille jatkokautta. Kongressiin tunkeutumisesta on mahdollista saada jopa 20 vuoden vankeustuomio. Schaffer oli pukeutunut valtauksen aikana äärioikeistolaisen Oath Keepers -liikkeen lippalakkiin.